Vermeende Gauteng-reeksverkragter aangekeerArgieffoto ŉ Vermeende reeksverkragter is Donderdag in Johannesburg in hegtenis geneem. “Die polisie het vanoggend vroeg ŉ verdagte in hegtenis geneem op aanklag van diefstal,” het lt.genl. Vinesh Moonoo, speurhoof van die polisie, aan verslaggewers in Johannesburg gesê. “Die polisie het egter bevind dat hy aan meer as 25 sake van verkragting wat in Soshanguve, Rietgat en Booysens aangemeld is, verbind kan word.” Die verkragtings het tussen 2008 en 2014 plaasgevind. “Die man sal Dinsdag in die landdroshof in Pretoria-Noord verskyn,” het lt.kol. Lungelo Dlamini, woordvoerder van die polisie, gesê.